cyanic-selkie/wikianc huggingface dataset:
חימנה דיאס
ביוגרפיה
ב-1090 הביס אל סיד את רמון ברנגר השני, רוזן ברצלונה, בקרב לבר, ולאחר מכן חתם עמו על הסכם שלום. כחלק מההסכם, נישאה מריה, בתם הבכורה שלו ושל חימנה, לבנו של רמון ברנגר השני, רמון ברנגר השלישי. ב-1092 הטיל אל סיד מצור על ולנסיה, וסיים אותו ב-1094. הוא וחימנה שלטו בוולנסיה רשמית בשם אלפונסו, ובפועל כשליטים עצמאיים לכל דבר. ב-1097 נישאה בתם השנייה כריסטינה לרמירו סאנצ'ס - נסיך מאראגון. באותה שנה נהרג הבן השלישי, דייגו, אשר לחם בצבאו של אלפונסו. אל סיד נפטר בוולנסיה ב-1099.
חימנה ירשה את בעלה כשליטת ולנסיה במשך שנתיים. ב-1102 הטילו המוראבידים מצור על העיר. אלפונסו הורה לחימנה לנטוש את העיר ולהעלות אותה באש, והיא עשתה זאת. חימנה חזרה לקסטיליה, והעבירה את שארית חייה בבורגוס, יש אומרים כנזירה. היא מתה בשנת 1116.
אניוס רופוס
אניוס רופוס (בלטינית: Annius Rufus) היה נציב יהודה מטעם האימפריה הרומית בין השנים 12 עד 15 לספירת הנוצרים.
אניוס רופוס היה רומאי בן למעמד הפרשים, אשר מונה על ידי אוגוסטוס לנציב יהודה בשנת 12 לספירה. לא ידוע לנו דבר על תקופת שלטונו אולם ניתן לשער שמכוון שיוסף בן מתתיהו לא מוסר על עוולות שנעשו על ידיו או מרד שפרץ בתקופת שלטונו שהוא שלט במתינות ולא התגרה בנתיניו היהודים. אולם, הרב יקותיאל יהודה גרינוואלד, בספרו לתולדות הסנהדרין בישראל, מתייחס אליו ביחד עם שאר הנציבים במילים: "כולם היו רשעים ואכזריים".
לאחר מותו של אוגוסטוס הוחלף אניוס רופוס בידי גראטוס על ידי טיבריוס בשנת 15 לספירה, במסגרת מדיניותו של טיבריוס למנות את נאמניו לתפקידי מפתח.
SETI@home
SETI@home (קרי: SETI at home) הוא מיזם של חישוב מבוזר קהילתי לחיפוש אחר חיים תבוניים מחוץ לכדור הארץ, שמנוהל על ידי אוניברסיטת קליפורניה בברקלי. ראשי התיבות של SETI הן Search for Extraterrestrial Intelligence. מטרתו של SETI@home היא לנתח את המידע המגיע ממצפה הכוכבים ארסיבו שבפוארטו ריקו, המחפש אותות-רדיו מהחלל. נכון ל-14 באוגוסט 2023 המיזם נמצא בהקפאה ואינו מעבד נתונים או מחלק פיסות מידע למשתמשים.
מיזם SETI@home מחלק את המידע העצום (כ־35 ג'יגהבייט ביום) לקטעים קטנים, ושולח אותם דרך האינטרנט אל מיליוני אנשים ברחבי העולם שהסכימו להתקין במחשב שלהם תוכנה מיוחדת שמעבדת את האותות. עם יותר מ־5 מיליון משתמשים רשומים בכל רחבי העולם, זהו הניסיון המוצלח ביותר של תרומת כוח מחשוב עבור מיזם קהילתי.
תדר 1.4GHz נבחר משתי סיבות:
ההנחה היא שכל שידור רדיו בין כוכבי יעשה באזור תדר זה, ובכל מקרה, באזור זה יהיה הכי קל לזהות שידור כזה. תוכנת המחשב של SETI@home, הזמינה לרוב מערכות ההפעלה, מאפשרת להשתמש בשומר מסך ייעודי או ביישום הפעיל תמיד, המשתמשים בזמן מעבד בלתי מנוצל לצורך ניתוח האותות. התוכנה מורידה דרך האינטרנט קובץ נתונים, מעבדת אותו ומנסה לאתר תבניות גלים, מחזירה את הממצאים אוטומטית דרך האינטרנט אל מחשבי אוניברסיטת ברקלי, וחוזר חלילה. תוכנה זו היוותה רעיון חדש לחלוטין כאשר יצאה ומאז יש לה מחקים (גם מסחריים) שמפעילים מיזמים דומים, רובם בתחום המדעים.
מנהלי המיזם מתכננים להמשיך אותו גם ברדיו טלסקופ פארקס (Parkes) באוסטרליה, שהוא הגדול ביותר בחצי הכדור הדרומי (קוטר של כ־70 מטר).
אוניברסיטת ברקלי פיתחה תוכנה חדשה בשם Berkeley Open Infrastructure for Network Computing) BOINC) שמאפשרת לנתח סוגים נוספים של אותות, וגם לתרום לפרויקטים אחרים מלבד SETI, כגון World Community Grid המקדם מחקרים שונים לטובת האנושות (מציאת מרפא לסרטן, איידס ועוד).
מחלת חלל
מחלת חלל (באנגלית: space sickness); נקרא גם תסמונת הסתגלות לחלל (באנגלית: Space adaptation syndrome (SAS)) הוא מצב רפואי אותו חשים עד כמחצית השוהים בחלל כתוצאה משינוי ההסתגלות לתנאי כבידה שונים. מחלה זו אינה מדבקת.
תסמינים וטיפול
בדומה למחלת ים, כאשר המערכת הווסטיבולרית (שיווי המשקל), ומערכת הראייה, מדווחות על מצבים לא תואמים של תנועה, נוצרת תחושת בחילה וחוסר התמצאות במרחב. על פי אתר ScienceDaily, כוח הכבידה, מהווה מרכיב חשוב בהתמצאות במרחב. שינויים בכוחות הכבידה, כגון המעבר לחוסר בכוח כבידה וחוסר בתחושת משקל, כמו בעת שהייה בחלל, משפיעים על ההתמצאות במרחב ומצריכים הסתגלות. כל עוד ההסתגלות בעיצומה, היא עלולה להוביל לבחילה, אשליות אופטיות, וחוסר התמצאות במרחב. מחסור בשינה, עשוי להחריף את התסמינים הללו. מחקר שביצעה סוזאן נוג'י מאוניברסיטת TU Delft, הצביע כי גם לטייסים המתאמנים בצנטריפוגה המדמה כוח כבידה מופחת, עשויה להיווצר המחלה והם יסבלו מאותם התסמינים. המחקר הצביע על השינוי בכח הכבידה כגורם המשפיע ולא חוסר הכבידה עצמו. למחלה זו יש השפעות רבות ומגוונות למשל: פיזור מחדש של נוזלים, ניוון שרירים והידלדלות העצם, בעיה בשיווי משקל, בן אדם יכול לאבד 20% ממסת השריר שלו תוך חמישה עד אחד עשר יום. נכון ל-2020, אף אסטרונאוט לא מת מהמחלה.
אין תרופה ייחודית למחלה זו אבל ניתן למנוע אותה באמצעות יצירת כבידה מלאכותית, מדבקות נגד בחילה ומכשירי ספורט שמאפשרים לבצע פעילות גופנית שמצמצמת את השפעת הכבידה. בעקבות הצפי למחלה זו, לא נהוג לקבוע פעילויות חוץ רכביות ("הליכת חלל") בימי המשימה הראשונים, לצורך מתן זמן להסתגלות האסטרונאוטים. האסטרונאוטים מדביקים על עורם מדבקה עורית המשחררת תרופה נוגדת בחילות, משום שהקאה בתוך החליפה עשויה להיות מסכנת חיים (לחסום את שדה הראייה או לגרום לחנק) אך לרוב היא משמשת רק כגיבוי.
תסמונת מוות בעריסה
תסמונת מוות בעריסה (באנגלית: Sudden Infant Death Syndrome או בקיצור: SIDS) היא תופעה בה תינוקות מתים באופן פתאומי ללא אזהרה מראש תוך כדי שינה, בעיקר בשעות הלילה. למרות המחקר הרב אין הסבר מדעי ברור לתופעה והיא מתרחשת גם אצל תינוקות בריאים לחלוטין, אף שיש מספר גורמים המגבירים את הסיכון. מדובר בפגיעה תפקודית בעיקר, שפוגעת במנגנון בקרת הנשימה והיקיצה של התינוק. התסמונת היא אחד הגורמים הנפוצים לתמותת תינוקות עד גיל שנה. התסמונת עלולה להתרחש אצל תינוקות בני חודש עד שנה, אך רוב מוחלט של המקרים (90%) מתרחשים בטרם מלאו לתינוק שישה חודשים ושיא השכיחות היא בקרב תינוקות בני חודשיים עד ארבעה חודשים.
אפידמיולוגיה
שיעור מקרי מוות בעריסה משתנה ממקום למקום, ובמפנה המאה ה-21, בשל המודעות לתסמונת, חלה בארצות המערב ירידה דרסטית בשיעור התמותה ממנה. בסך הכל בעולם נרשמו בשנת 2010 כ-22,000 מקרי מוות, ירידה מ-30,000 שנרשמו בשנת 1990. בישראל, לפי נתוני משרד הבריאות, בין השנים 2011-2008 נפטרו 150 תינוקות ממקרי מוות בעריסה, כ-6.2% ממקרי הפטירה של תינוקות, ובסה"כ כ-2.3 מקרים לכל 10,000 לידות חי. מדובר בירידה מתחילת שנות ה-2000, אז היה הממוצע כ-4 מקרים לכל 10,000 לידות. שיעור התמותה מהתסמונת בקרב ערביי ישראל גבוה יותר, ובין 2011-2008 השיעור באוכלוסייה היה 4 לכל 10,000 לידות.
לפי נתוני משרד הבריאות, בשנת 2019 שיעור התמותה מהתסמונת היה 1.3 לכל 10,000 לידות, ירידה של 16% בהשוואה לשנת 2010 ושל 44% בהשוואה לשנת 2000. בקרב ערבים ודרוזים, שיעור המוות מהתסמונת בשנים 2017–2019 היה 1.9 לכל 10,000 לידות חי, לעומת 0.7 בקרב יהודים. בפילוח לפי השכלת האם, השיעור עבור תינוקות שנולדו לאמהות שלמדו עד 12 שנים היה 1.5 לכל 10,000 לידות חי, לעומת 0.4 בקרב תינוקות שנולדו לאמהות עם 13 שנות לימוד או יותר. בשנים 2017–2019, תסמונת מוות בעריסה הייתה הגורם ל-3% מכלל מקרי הפטירה של תינוקות.
בארצות הברית ירד שיעור התינוקות שנפטרו מסיבה זו, מ-4,895 בשנת 1992 ל-2,247 בשנת 2004, שיעור של כ-5.4 פטירות לכל 10,000 לידות. השיעור גבוה יותר בקרב אפרו אמריקאיים ואסייתיים בארצות הברית. עם זאת, בתקופה זו עלה שיעור המוות מחנק במיטה בשיעור דומה, כך שלא ברור האם המלצות שונות שניתנו אכן שינו באופן משמעותי את מספר מקרי המוות. הנתונים אינם מדויקים משום שבמקומות רבים בעולם, כולל בישראל, אינה מתבצעת נתיחה שלאחר המוות כשגרה, וזו חיונית לקבלת התוצאה. 61% מהלוקים במוות בעריסה הם זכרים.
מניעה
כאמור, על פי ניתוחים סטטיסטיים של הנתונים הידועים עלו מספר גורמי סיכון. הקטנת הסיכון להופעת התסמונת ניתן לביצוע בשתי דרכים:
מיכל פרץ
מיכל פרץ (נולדה ב-ז' באלול ה'תשל"ו, 2 בספטמבר 1976) היא שחקנית, במאית, סופרת ויוצרת ישראלית. מנחת סדנאות כתיבה ותיאטרון.
נשואה ואם לשבעה, מתגוררת בירושלים.
ביוגרפיה
נולדה בשיכון בבלי בתל אביב. אביה ד"ר יוסי הדר היה מחזאי, ופסיכיאטר ממייסדי נט"ל. אמה טניה הדר הייתה משוררת. כאשר הייתה בת ארבע, התגרשו הוריה בעקבות החזרה בתשובה של אמה טניה. בגיל תשע עברה עם אמה למבשרת ציון.
למדה בבית הספר נעם בנות ואולפנת צביה בירושלים. בשנת תשמ"ט הייתה כתבת צעירה בעיתון "אותיות", אותו ערך אורי אורבך. בשנות התיכון התנדבה בבית חולים אלי"ן. בעקבות התנדבות זו את השירות הלאומי עשתה בתחומי החינוך והרווחה בקריית ארבע.
תיאטרון
בין השנים 1995–1998 למדה לימודי הוראה במגמת תיאטרון במחזור הראשון של מגמה זו במכללת אמונה. כבר במהלך הלימודים העלתה הצגות לילדים לצד חברתה ללימודים נטע רוטנר. בהמשך הקימה את "תיאטרון הדרים" לילדים, על שם אביה. היא העלתה בתיאטרון 8 הצגות ילדים - הראשונה מהן היא "אני לא מפחד מכלום, כמעט", והצגה אחת לנשים בשם "על הבקבוק והלוק". התיאטרון פעל במשך כחמש שנים. לאחר מכן החלה לעבור אל מאחורי הקלעים ועסקה בכתיבה ובימוי.
בשנת 2011 כתבה ביימה והפיקה את ההצגה "חלומה של כל אישה" בתיאטרון שחנשים של נטע רוטנר. זוהי הצגה קומית-דרמטית העוסקת במעגל חייה של האישה, הלבטים, החלומות והכמיהה לחופש.
בשנת 2012 החלה ללמוד בתיאטרון פלייבק, ומשנת 2015 גם מציגה בתיאטרון הפלייבק "מלמלה".
בשנת 2014 נפטרה אמה, ובעקבות פטירתה כתבה את ההצגה "קערות של אהבה" בבימויה של נטע רוטנר. זהו מופע מוזיקלי המציג את סיפורה האישי, בו שזורים שיריה של אמה המשוררת בביצוע הזמרת ליאת יצחקי. המופע עוסק בקשר בין אם לבתה.
ב-2016 העלתה את המופע "ארבעים לשם שינוי" (לאחר כשנה שונה שם המופע ל"מחשבת מסלול מחדש"), העוסק בסיטואציות יומיומיות מחיי אישה. את הייעוץ האמנותי למופע עשתה צופיה לקס.
שיחקה גם בפרסומות: ב-2017 שיחקה בפרסומת לאולפנת בני עקיבא "שירת הים", שיחקה בסרטון "דבר אליה בפרחים" של הארגונים "דיבור טוב" ו"זהות", וגילמה את יהודית בפרסומת לעמותת מקימי.
כתיבה
כתבה טורים ב-ynet הורים, מקור ראשון ובאותיות לילדים .בין השנים 2016–2019 כתבה טור אישי במגזין "פנימה".
הסודות של שירי
ב-2018 יצא לאור ספרה הראשון לילדים ונוער "הסודות של שירי" המבוסס על סיפור ילדותה. הספר מספר את סיפורה של שירי הגדלה אצל הוריה הגרושים בשני בתים: אמא חוזרת בתשובה ואב חילוני. את הספר אייר שלומי צ'רקה. הספר יצא לאור בהוצאת הקיבוץ המאוחד.
בשבילי תמיד תישארי רותי
מאז שהייתה בכיתה ז' מיכל חברה של רות פוגל. הן למדו ביחד, ובמשך תקופה גם גרו אחת ליד השנייה בכרמי צור. ב-2018 יצא לאור ספרה "בשבילי תמיד תישארי רותי" בהוצאת דברי שיר המגולל את סיפור החברות בין רותי פוגל לבין מיכל, ואת ההתמודדות של המעגל השני של השכול.
מיכל מעבירה הרצאות באולפנות ולמבוגרים בעקבות הספר על דמותה של רותי פוגל.
חיים אישיים
בעלה, יששכר, מנהל חנות לתשמישי קדושה בשילה. הם התגוררו בכרמי צור, בקריית ארבע ובירושלים, ומאז 2006 הם גרים בשבות רחל.
ספיר דרמון
ספיר דרמון (נולדה ב-14 במאי 1989) היא מדבבת ושחקנית ישראלית. ידועה בעיקר בשל גילום דמותה של יעל שכטר בסדרת הילדים והנוער "ראש גדול", בה השתתפה בארבע העונות הראשונות ובעונה השישית.
ביוגרפיה
דרמון למדה שלוש שנים בסטודיו למשחק של יורם לוינשטיין. בשנת 2000 השתתפה בפסטיגל 2000 בתור "ילדת פסטיגל".
בשנת 2004 החלה לגלם את דמותה של יעל שכטר בסדרת הנוער "ראש גדול" בערוץ הילדים ל-yes. את תפקיד זה גילמה עד 2008, במשך ארבע העונות הראשונות של הסדרה. בשנת 2007 שיחקה בסרט "שמיים אחרים" של הבמאי אריאל טלפלר, בתפקיד מירה. באותה השנה תרמה את קולה לסדרה "הניצוצות של מאור", ברדיו מהות החיים.
בשנת 2009 התגייסה לצה"ל ושירתה בלהקה הצבאית של פיקוד העורף.
בשנת 2010 שיחקה בסרטו של דובר קוסאשווילי "התגנבות יחידים", בתפקיד מירי.
בשנים 2015–2016 עבדה דרמון בבית הספר שקד ברעננה בתור מורה לחוג תיאטרון והצטרפה לסגל המורים של בית הספר.
בשנת 2017 שבה לגלם את דמותה של יעל שכטר בסדרה "ראש גדול" - ראש חדש.
השתתפה בעונה הראשונה של כדברא בתור גרומלית
דרמון דיבבה בסדרות ובסרטי ילדים שונים, לרבות: "מועדון ווינX", "אווטאר: כשף האוויר האחרון", "קסם של הורים", "עיר המלאכים", "סקובי-דו", "הפיה לילי", "המופלאה: הרפתקאות ליידי באג", "בית", "ארתור", "מעבר ליער", "בויסטר", "הנה בא הגראמפ", "הכוכב של אנדרה וטאטי", "רגולר שואו", "ויק ההורס", "אדומה אש", "סינדרלה 3: אהבת אמת", ו"טרזן וג'יין".
בהמשך הצטרפה לעונה השלישית של "שכונה" שעלתה באפריל 2018.
דיבבה גם את הדמות ג'נה מסדרת הנוער "מלכת האי" שמשודרת בנטפליקס.
חיים אישיים
בשנת 2019 התחתנה עם בן זוגה. בשנת 2020 נולד בנם הראשון.
ערוץ 9
ערוץ 9 (ברוסית: 9 Канал Израиль; בעבר נקרא "ישראל פלוס" – Израиль Плюс) הוא ערוץ טלוויזיה ישראלי בשפה הרוסית. הערוץ משודר באפיק 9 בשידורי הלווין והכבלים מ-2002 ובנוסף גם בסלקום tv ובפרטנר tv. בעבר שודר גם בעידן+.
הרקע להקמת הערוץ
באוגוסט 1997 אישרה הממשלה את דו"ח ועדת יוסי פלד, שהוקמה להכנת הצעה להרחבת מערך שידורי הטלוויזיה והרדיו לציבור וארגונו מחדש. הדו"ח המליץ לאמץ מדיניות חדשה ליצירת שוק חופשי של תקשורת אלקטרונית, אשר תושתת על העיקרון של "שמיים פתוחים" לכל. הוועדה המליצה על מתן רישיונות לשידורי לוויין ישירים לבית הצרכן (טלוויזיה מלוויינים - YES), הקמת ערוץ מסחרי נוסף (בהמשך ערוץ 10) והקמת חמישה או שישה ערוצים ייעודיים – בשפה הערבית, לדוברי רוסית ואמהרית, למורשת ישראל, ערוץ של מוזיקה ישראלית, ערוץ חדשות ומידע, שימומנו כולם מפרסומת מסחרית.
המכרז
המכרז לערוץ פורסם בינואר 2001, ובסוף חודש מאי 2001 נתקבלו הצעות משתי קבוצות. ב-12 בספטמבר 2001 בחרה המועצה לשידורי כבלים ולשידורי לוויין את הקבוצה הזוכה: "וש טלקאנל", בבעלות חברת אפריקה ישראל להשקעות (40%), מרלז (20%),(19.5%) IGB, אולפני הבירה ירושלים ואולפני אלרום (8.25%), מגה טי.וי (5.75%), העובדים הבכירים בערוץ (5.5%) ומפל תקשורת (1%). בעת הקמתו יו"ר הערוץ היה פיני כהן, מנכ"ל אפריקה-ישראל, מנכ"לית הערוץ הייתה יוליה שמאלוב-ברקוביץ'.
עלייה לשידור
בפברואר 2004, פרשה המנכ"לית יוליה שמאלוב ברקוביץ, על רקע הפסדי הערוץ, שיעורי הצפייה וההכנסות שהיו נמוכים מהתחזיות. כמו כן, רכש בעל השליטה באפריקה ישראל, לב לבייב, ישירות את השליטה בערוץ (ולא דרך אפריקה ישראל). ראלי קוברסקי החליף את שמאלוב ברקוביץ בתפקיד המנכ"ל, הופסקו תוכניות שפנו לקהל דובר עברית, הערוץ עבר הליך של מיתוג מחדש ושמו שונה מ"ישראל פלוס" ל"ערוץ 9", כמספר אפיק השידור שלו. כמו כן ביקש מהמועצה לשידורי כבלים ולוויין לקבל אישור להפחית כשליש ממחויבויותיו הכספיות להשקעה בהפקות מקור. קוברסקי פרש מניהול הערוץ בתום חוזה של שנתיים בסוף 2005, לאחר שהפסדיו הצבורים הגיעו ליותר מ-100 מיליון שקל.
ב-2005, החל הערוץ לשדר גם בארצות הברית ובאוסטרליה, באמצעות חבילות אמריקאיות לטלוויזיה רב-ערוצית. גרסת הערוץ בארצות הברית מכונה "Israel Plus". ובינואר 2007 השיק את שידוריו ברוסיה וחבר המדינות.
בעשור השני של המאה ה-21
ביולי 2010, אישרה הכנסת לערוץ פטור מתשלום דמי מעבר לחברות הכבלים והלוויין. הצעת החוק נחקקה תוך 4 חודשים בהליך מזורז, בוועדה שהוקמה כדי לדון בעניין. ועדה משותפת לוועדות הכלכלה והקליטה שהוקמה, בה למעט היו"ר, ח"כ אופיר אקוניס, יתר חבריה היו יוצאי ברית המועצות לשעבר, ובהם כמה מיוזמי החוק: רוברט אילטוב, זאב אלקין, מרינה סולודקין, ליה שמטוב, פאינה קירשנבאום, רוברט טיבייב ואברהם מיכאלי. ח"כ אחמד טיבי, שלא זכה להימנות עם חברי הוועדה, התלונן על הרכבה. החוק גם הכניס את ערוץ 9 לחבילת ערוצי החינם של עידן+ בשידור טלוויזיה דיגיטלי קרקעי, בהם לא נכלל בעת השקת השירות.
באפריל 2011 נקבע שיא הרייטינג של כל הזמנים בערוץ זה (10.5%), בעת שידור משחק גמר גביע המלך הספרדי. בחודש מאי 2011 הוארך זיכיון הערוץ בשש שנים נוספות. במחקר שנערך עבור לשכת הפרסום הממשלתית לצורך הארכת הזיכיון, נמצא כי ערוץ 9 הוא הערוץ הנצפה ביותר בקרב אוכלוסיית עולי חבר העמים, עם 51% אחוזי צפייה, ולכן בפער ניכר על פני יתר הערוצים דוברי הרוסית הנקלטים בשידורי הכבלים והלוויין.
עד סוף 2011 צבר הערוץ הפסדים בסכום כולל של 168 מיליון שקל.
במאי 2013 נרכשה השליטה בערוץ, תמורת 6 מיליון שקל, על ידי איש העסקים הישראלי-רוסי אלכסנדר לוין. במרץ 2014, אולפני הערוץ הועתקו למודיעין והערוץ עבר שינוי גרפי נוסף - עם לוגו חדש ואתר אינטרנט משופר. מתחם האולפנים החדש שנבנה כלל חמישה אולפנים: אולפן בגודל 1,000 מטר, אולפן נוסף בגודל 300 מטר, אולפן נוסף בגודל 200 מטר ושני אולפנים בגודל 50 מטר. ב-2016 עבר הערוץ הליכי ההתייעלות והוחלט לא להחזיק באולפנים ובמשרדים על שטח גדול. תאגיד השידור הישראלי שכר את המתחם לשנתיים, עד לסיום הקמת המבנה החדש שלו בירושלים, והערוץ עבר לשדר מאולפנים בקריית התקשורת נווה אילן. הדבר הוביל לביקורת קשה ועתירה לבג"ץ מצד עיריית ירושלים ופוליטיקאים, על כך שהשידור הציבורי יוצא מגבולות ירושלים, בניגוד לחוק התאגיד. ערוץ 9 מצידו טען בבג"ץ כי הפסיד 40 מיליון שקל בשנת 2014 ומהלך הכרחי לקיומו.
התכנים
הערוץ מיועד לעולים וישראלים ותיקים כאחד. רוב התוכניות דוברות הרוסית בו מלוות בכתוביות בעברית. הערוץ משדר מהדורות חדשות, מגזין אקטואליה, שעשועונים, תוכניות אירוח ובידור, תוכניות דת ומסורת, סדרות דרמה, פעולה וקומדיה, סרטי קולנוע ועוד. בעבר שידר הערוץ תוכניות יחסי ציבור לבעלי המניות שלו (חברת אפריקה ישראל ולב לבייב). באוגוסט 2004 שידר מופע לציון חגיגות 70 שנה לקבוצת אפריקה ישראל. במופע, בהנחיית דן שילון, שודרו נאומים של לבייב ושל שר האוצר בנימין נתניהו, ששיבח את תרומתו של לבייב לכלכלה הישראלית. האירוע כלל גם סרטוני פרסומת לפרויקטים בתחום הנדל"ן שבבעלות אפריקה ישראל. בספטמבר 2005, הופיע לבייב בערוץ, בשעה שמונה בערב, בראיון ארוך שהתמקד בהשקת השידורים של הערוץ בארצות הברית.
בחודש יוני 2014 החל לשדר הערוץ בפורמט HDTV ללקוחות חברת הכבלים HOT.
שידורי ספורט
בשנת 2003 שידרה את משחקי קבוצת הכדורסל עירוני נהריה ביורוליג.
בשנת 2011 החלה לשדר משחקי כדורגל במסגרת שיתוף פעולה עם צ'רלטון, בין המשחקים ששודרו: ברצלונה נגד ריאל מדריד בסופרקאפ הספרדי (2011), גמר הליגה האירופית 2011 בין פורטו לספורטינג בראגה, משחק הגומלין בפלייאוף מוקדמות הליגה האירופית בין פנאתינאיקוס למכבי תל אביב (2012) ומשחקי הישראליות בליגה האירופית 2012. בנוסף שודרו גם משחקי יורו 2012.
תוכניות הערוץ
תוכניות עבר בערוץ:
אלנה לוונטל
אלנה לוונטל (באיטלקית: Elena Loewenthal; נולדה בטורינו, ב-22 בינואר 1960) היא סופרת, מתרגמת מעברית לאיטלקית, מרצה באוניברסיטה, פובליציסטית ודיפלומטית יהודיה איטלקייה.
קורות חיים
לוונטל היא בוגרת אוניברסיטת טורינו ב-1983, שם למדה ספרות עברית ותרגום. לוונטל כתבה ספרים, תרגמה טקסטים רבים מעברית, פרסמה מאמרים בעיתון לה סטמפה מטורינו, העבירה קורס של תרבות יהודית במכון האוניברסיטאי ללימודים גבוהים בפאביה ובשנים 2015 - 2017 הייתה נספחת תרבות בשגרירות איטליה בישראל.
התרגומים מעברית ממוקדים בסופרים ישראלים בולטים ובהם: עמוס עוז (13 תרגומים), דויד גרוסמן (6 תרגומים), מאיר שלו (9 תרגומים), יורם קניוק (4 תרגומים), אהרן אפלפלד (4 תרגומים), יעקב שבתאי (3 תרגומים), יהושע קנז (3 תרגומים) ועוד.
יצירותיה
ספריה של לוונטל מרוכזים סביב היהדות, ישראל והתרבות היהודית וכוללים גם ספרי בישול.
אולטרסאונד גינקולוגי
בדיקת אולטרסאונד גינקולוגי היא בדיקת הדמיה לסקירת איברי האגן אצל האישה כולל צוואר הרחם והרחם, השחלות והחצוצרות ומבנים אחרים במערכת הגינקולוגית. הבדיקה מאפשרת גם אבחון כלי הדם המספקים דם לאיברים האלה. השימוש בגלי קול בתדירויות גבוהות במכשיר אולטרסאונד, מאפשר קבלת תמונות ברזולוציה טובה יחסית של איברי האגן. בדרך כלל הבדיקה מאפשרת קבלת ממצאים רפואיים אחרים רלוונטיים לאזור האגן. יתר על כן, בדיקת אולטרסאונד בשונה מבדיקות אחרות כמו צילומי רנטגן, אינה מחייבת חשיפה לקרינה מייננת, שמהווה גורם סיכון להתפתחות סרטן.
פרוצדורות
הבדיקה יכולה להתבצע על ידי הדמיית אולטרה סאונד באזור הבטן, בדרך כלל עם שלפוחית שתן מלאה המשמשת כנוגד אקוסטי כדי לקבל הדמיה טובה יותר של איברי האגן, או על ידי בדיקת אולטרה סאונד וגינלית עם מתמר וגינלי שתוכנן במיוחד. הדמיה וגינלית; משתמשת בתדר גבוה יותר של הדמיה, מה שנותן רזולוציה טובה יותר של השחלות, הרחם, רירית הרחם (החצוצרות בדרך כלל בלתי נראות, אלא אם כן נפוחות), אבל היא מוגבלת עד העומק של החדירה, ואילו נגעים או הרסים גדולים בתוך הבטן נראים טוב יותר. שלפוחית מלאה בחלק שנערך על אזור הבטן של הבדיקה חיוני לקבלת תוצאה טובה יותר של ההדמיה, מאחר שהקול יכול לעבור בסביבה נוזלית עם פחות הצטמצמות, מה שמסייע לחזות טוב יותר את הרחם ואת השחלות הנמצאות מאחורי שלפוחית השתן. ההליך הוא נחשב פולשני כאשר מבוצע בתוך הוגנה. סריקות מבוצעות על ידי אנשי מקצוע בתחום הבריאות הנקראים סונוגרפרז, או גינקולוגים מוכשרים באולטרסאונד.
אגודת החלל הישראלית
ציטוט מדבריו:
האגודה נועדה להוות בית לכל שוחרי החלל בישראל, ולקיים אירועים ופעילויות שיקדמו את הבנת חשיבותו ונחיצותו של חקר החלל בדעת הקהל, ובקרב מקבלי ההחלטות. האגודה פועלת בציבור באמצעות עריכת ערבי-הרצאות בנושאי חלל ומפעילה תוכנית לימודי חלל ואסטרונומיה בבתי-הספר. האגודה פועלת מול הממשלה להגדלת תקציב סוכנות החלל הישראלית ושיפור מעמדה של ישראל בעולם בתחום החלל.
האגודה אינה פעילה יותר היום.
אולטרסאונד גינקולוגי
שימושים
השימוש בבדיקת אולטרה סאונד גינקולוגית מופרז לעיתים, בעיקר, כשמשמש כסורק עבור סרטן השחלות אצל נשים שאינן בסיכון לגידול מסוג זה יש הסכמה כי לנשים עם רמת סיכון ממוצעת לחלות בסרטן השחלות לא מומלץ לעבור בדיקת אולטרה-סאונד לגילוי סרטן.
בדיקה תקינה מעידה על איברים המתפקדים באופן תקין באגן אצל האישה. גורמים שונים משפיעים על התוצאות בבדיקה שנחשבת לשלילית, כולל האיבר שהתגלה בו תפקוד לא תקין, סוג הממצא, רקע רפואי של הנבדקת, סיבת ביצוע הבדיקה, הגיל שלה ועוד גורמים אחרים. לפי כך, קיים מגוון רחב של תוצאות קליניות ופרוגנוזות שיכולות להיות עם או בלי משמעות רפואית כלשהי.
סונוהיסטירוגרפיה
סונוהיסטריוגרפיה (באנגלית: Sonohysterography ) הוא תהליך מיוחד שבו נוזל, בדרך כלל תמיסת מלח סטרילית, מוחדר לתוך חלל הרחם, כך שבדיקת האולטרה-סאונד מתבצעת בו זמנית. סקירה ב-2015, הגיעה למסקנה כי SISI הוא מאוד רגיש בזיהוי מצבים פתולוגיים תוך רחמיים אצל נשים עם בעיות פוריות, בהשוואה להיסטרוסקופיה. הבדיקה מאוד רגישה וספציפית באבחון בעיות ברחם, והדבקויות תוך רחמיות (כחלק מתסמונת דאון). בדרך כלל משתמשים בו ככלי הקרנה עבור נשים עם בעיות פוריות לפני טיפול הפריה חוץ גופנית IVF.
אולטרסאונד גינקולוגי אצל נשים בהיריון
נספרים חודשי ההיריון על פי שבועות, והם מהווים אבן דרך במסע הארוך של ההיריון עד לרגע הלידה, האמהות לעתיד יודעות למה לצפות בכל שבוע של ההיריון, כמו מדי כמה שבועות וחודשי היריון הילד יתחיל לפתח איברים נוספים, ומתי כבר אפשר יהיה לראות את תווי פניו באולטראסאונד גינקולוגי. הבדיקות השונות המתבצעות לאם ולעובר הן חלק מתהליך המשלב בדיקות שגרתיות המבצעת כל אם לעתיד, וחלק הן בדיקות הקשורות להיסטוריה הרפואית של האם. האולטראסאונד גניקולוגי מתחש בחודשי ההיריון לפי שבועות בתהליך הבדיקה, כאשר הבדיקות השונות המבוצעות באם יכולות להתבצע גם לפני תחילת ההיריון עצמו. מטרת הבדיקות המבוצעות לפני תחילת ההיריון היא בדיקה של נוכחות גנטית של גורמי סיכון שונים, כאשר לעיתים נבדק גם האב המיועד על מנת לזהות זוגות המצויים בסיכון למחלות ולמומים תורשתיים. מטרת בדיקות האולטראסאונד גיקולוגי הראשון היא לזהות את מיקום ההיריון, האם הוא ברחם או מחוצה לו, וכן לזהות את גיל העובר, כאשר החישוב מתבצע לפי אורך העובר מראשו ועד עכוזו (כיוון שרגליו מקופלות).
ניקול
{{פירושונים| אישים:
ראו גם
}}
High Expectations
High Expectations (בעברית: ציפיות גבוהות) הוא אלבום הבכורה של הזמרת-יוצרת השוודית-בריטית מייבל. האלבום יצא לאור ב-2 באוגוסט 2019 על ידי חברת התקליטים וורנר מיוזיק גרופ, PME Records.
האלבום הגיע למקום השלישי במצעד האלבומים הבריטי.
אופיר לובל
קורות חייו
אופיר לובל נולד בבולוניה, להורים ישראלים - ד"ר יהודית וד"ר רון לובל, שהיו אז סטודנטים באוניברסיטת בולוניה באיטליה ובילה שם את שנות חייו הראשונות. כשחזרו לארץ התגוררה משפחה בקיבוץ יד מרדכי שם סיים את התיכון האזורי שיקמה.
לפני שירותו הצבאי התגורר לובל שנה בבוסטון, מסצ'וסטס שם למד מוזיקה במכללת ברקלי למוזיקה ואנימציה ממוחשבת במוזיאון לאומנויות גבוהות . לאחר שירותו הצבאי יצא שוב לארצות הברית למספר חודשים להדרכת נוער במוזיקה.
לאחר חזרתו לישראל החל את לימודיו בבית הספר הגבוה למשחק "בית צבי", במסגרתו השתתף במספר הצגות וכן זכה בפרס "שחקן מצטיין" בתום שנת הלימודים הראשונה וזכה במלגת לימודים על שם שרגא פרידמן.
בשנת 2000 החל לובל להשתתף בתוכנית ההומור הטלוויזיונית "דומינו" ששודרה בערוץ 2, לצידם של קומיקאים נוספים. במקביל הפך לכתב אינטרנטי באתר האינטרנט "תפוז אנשים" במדור פנאי ובידור.
בתום לימודיו, שיחק לובל במספר הצגות במסגרת התיאטרון החברתי הישראלי לנוער ובמקביל הקים ביחד עם יובל סמו ושלומי קוריאט את שלישיית פרוזאק. בשנת 2003 זכתה השלישייה בתואר אנשי השנה בבידור שהעניק ערוץ 2. השלישייה הופיעה בכ-800 הופעות בכל רחבי הארץ, בארצות הברית, ובפני חיילים בבסיסי צה"ל השונים. בשנת 2007 לקחו חברי השלישייה פסק זמן מרצף ההופעות, ופנו לדרכים מקצועיות שונות.
בשנת 2007 החל לובל לביים ולכתוב תסריטים לפרסומות ולקליפים לזמרים שונים, בהם קליפ שביים לאמילי קרפל, שזכה ב-8 במרץ 2008 במקום רביעי במצעד הקליפים העולמי "World Chart Express" של MTV, קליפ נוסף שביים לשיר "נמשים" של קרפל קליפ זה זכה בפרס בפסטיבל בינלאומי לסרטים קצרים, עוד קליפ שלובל ביים הוא לשיר "עד סוף אפריל" של קורין אלאל, קליפ ל"ורציתי שתדעי" של שירי מימון וקליפ ללהקת סינרגיה, קליפים לשירים ל"העיניים שלי" ו"מתוקה" של ליאור נרקיס וקליפ לשיר של סאבלימניאל ודנה אינטרנשיונל במקביל החל לביים תוכניות בטלוויזיה כגון "צחוק מעבודה", אמא מחליפה ו-"TLV - עושים את תל אביב". ב-2011 כתב, ערך וביים את סדרת הטלוויזיה הקומית דובדבני וקובץ' אשר שודרה בערוץ הצחוק הישראלי "ביפ". לאור הצלחתו, התקבל לתוכנית "ארץ נהדרת" שם הוא משמש כבמאי המערכונים הראשי. במקביל לעבודתו כבמאי טלוויזיה מביים לובל פרסומות וסרטים בעלי אופי קומי כמו סרטון למציאת עבודה בכיכובו של הנשיא לשעבר שמעון פרס.
ב-2015 ביים את הסרט מה כבר יכול לקרות?!. באותה שנה ביים את קומדיית המצבים "אלישע". ב-2019 כתב וביים את הסדרה הקומית מגן דוד דרום.
בדצמבר 2020 עלתה לשידור ברשת 13, סדרת דרמת-פשע ישראלית, "בלקספייס", אותה ביים.
לובל מתגורר בפרדסיה, נשוי לענת ואב לבן ולשתי בנות.
אורקל
אוֹרקל (מלטינית: Orare, "לדבר") הוא נביא או כת, פגניים בדרך כלל, המתנבאים על העתיד לבוא בהשראת האל.
בדומה לשאר העמים בעולם העתיק, היוונים והרומאים נמשכו לתחום ניבוי העתיד. שליטים ופשוטי העם ביקשו לעמוד על כוונות האלים ולנהוג בהתאם להן. במקדש זאוס באולימפיה ובמקדש אפולו האיסמני בתבאי, התקיימו ניחושים. אורקל קדום ומפורסם היה בדודונה, וניחשו שם לפי רשרוש העלים בחורשה הקדושה.
להשפעה יתרה זכה האורקל מדלפי שבו דיבר האל מפיה של פיתיה, כוהנת שהייתה ממלמלת דברי נבואה סתומים.
קרואטיה באירוויזיון הילדים
קרואטיה נטלה חלק בתחרות אירוויזיון הילדים כ-5 פעמים, החל מהצטרפותה הראשונה ב-2003, כאשר דינו ילוסיק נשלחה כנציגה של קרואטיה עם השיר "Ti si moja prva ljubav". באותה התחרות קרואטיה זכתה בפעם היחידה שלה במקום הראשון. קרואטיה פרשה מהתחרות ב-2007 מסיבות לא ידועות. קרואטיה שבה אל התחרות בשנת 2014 ואז פרשה שוב עד היום.
היסטוריה
קרואטיה היא אחת מ-16 המדינות שהשתתפו באירוויזיון הילדים הראשון בשנת 2003. באותה התחרות, קרואטיה שלחה את דינו ילוסיק עם השיר "Ti si moja prva ljubav" וניצחה במקום הראשון עם 134 נקודות. בשנת 2004, קרואטיה הייתה אמורה לארח את אירוויזיון הילדים, אך לבסוף לא אירחה בשל בעיות עם מפיקי האולם הנבחר. HRT רשות השידור הקרואטית הציעה עצמה כמארחת פוטנציאלית לאירוויזיון הילדים 2005, אך איגוד השידור האירופי בחר את בלגיה קרואטיה הביעה את התעניינותה לאחר את התחרות ב-2007, אך סורבה בשנית. HRT באותה השנה, קרואטיה נאלצה לפרוש מהתחרות בשל בעיות תקציב.
ב-23 בספטמבר 2014, המפקח על תחרות הילדים צייץ בחשבון הטוויטר שלו כי קרואטיה תחזור לתחרות, שתתקיים בעיר מרסה, מלטה. קרואטיה שלחה את ג'וזי זק עם השיר "Game Over" והגיעה למקום האחרון. ב-23 ביוני 2015, רשות השידור הקרואטית החזירה כי לא תשוב לתחרות. ב־17 באוגוסט 2016, HRT הודיעה כי אין בכוונתם לחזור לתחרות בשנת 2016. ב-20 במאי 2017, רשות השידור הקרואטית הכריזה כי הם מתכננים לחזור לתחרות, אך לבסוף הם חזרו בהכרזתם.
נומינגיה
נומינגיה (שם מדעי: Nomingia) הוא סוג של דינוזאור תרופוד דו-רגלי ממשפחת האובירפטוריים (על פי כמה חוקרים משתייך למשפחת הקנגנתיים) שחי במהלך הקרטיקון העליון של מונגוליה שלפני 70 מיליון שנה מזמננו. ממצאיו התגלו ב-1994 בשכבות של מדבר גובי, והוא נחקר בשנת 2000 בידי החוקר רינחן ברסבולד. הוא נקרא על שם "מדבר נומינגין" (Nomingiin Gobi), שהוא חלק ממדבר גובי, בו התגלו ממצאיו. הסוג כלל מין יחיד - Nomingia gobiensis.
דינוזאור זה היה קל משקל וזריז בהתבסס על מבנה הגפיים הקלות שלו והוא כנראה היה מכוסה נוצות ששימשו בעיקר לראווה ולחימום. היו לו מעט שיניים ולסתו התאפיינה במקור עבה דומה למקורו של הצ'ירוסטנוטס, קרובו שחי בקרבתו. במקום שיניים הוא השתמש בטפריו הגדולים והארוכים לטיפול במזון. החוקר גרגורי ס. פאול מעריך את גודל הדינוזאור באורך 1.7 מטר ומשקל של 20 קילוגרם בקירוב.
רבי אושעיא איש טריא
רבי הושעיא איש טריא (לעיתים קרוי: אבא אושעיא איש טיריא) היה אמורא ארץ ישראלי שחי בדור הרביעי. עסק במלאכת הכובסות. נולד ביום שנפטר רבי אבין (השני).
רבי הושעיא עשה לעצמו מלבוש ממין צמר אחד, שכן אם היה לובש בגד ממיני צמר מרובים, עלולים אנשים לחשוד בו שלבש בגד העשוי מחוטים שנפרמו מבגדיהם. אף על פי שזהו חשד שווא, יש להראות נקיים בעיני בני האדם, כשם שיש להיות נקיים בעיני המקום, שנאמר.
כשמת רבי הושעיא, ראו מיטתו שפורחת באוויר. קראו עליו בני דורו: שאהב הקדוש ברוך הוא לרבי הושעיא, .. אותו היום נולד רבי הושעיה. הוסיפו בני הדור וקראו על יום זה:.
מקום מנוחתו מצוין בטיריא הסמוכה לפקיעין.
דייריים
דַּיָּרִיִּים (שם מדעי: Carapidae) היא משפחת דגי גרם מהסדרה צלופחי-קושק. דגים אלה חיים בכל האוקיינוסים עד לעומק 2 ק"מ לאורך המדרונות.
מאפיינים
אלו דגים דקים ושקופים באורך של עד 50 ס"מ. הם בעלי גוף דק, וזנב ארוך המסתיים בקצה חד. אין להם סנפירים עליונים כלל. הראש עגלגל וחיוור והעיניים קטנות מאוד.
דגים אלה מבלים את רוב חייהם בתוך גופם של חסרי חוליות ימיים כמו צדפות, כוכבי ים או במעיים של מלפפוני ים מהם הם מקבלים מזון וגם הגנה. לרוב הם לא מזיקים אך הם אוכלים רקמות מעיים של מלפפוני ים. לעיתים גם 15 דגים יכולים להצטופף על מלפפון ים אחד. צעיריהם של דגים אלו נעים כחלק מהפלנקטון באוקיינוס.
גינאה החדשה
גִינֵאָה החדשה הוא האי השני בגודלו בעולם, אחרי גרינלנד.
גאוגרפיה
הריבונות בגינאה החדשה נחלקת בין אינדונזיה לבין פפואה גינאה החדשה. שטח האי 786,000 קמ"ר, כשטחה של טורקיה. מספר תושביו הוא כ-7.5 מיליון, בצפיפות נמוכה של כ-8 נפשות לקמ"ר.
האי שוכן באוקיינוס השקט, מצפון לאוסטרליה. עד לפני כ-7,000 שנים היה האי מחובר לאוסטרליה, אך הופרד ממנה כשמצר טורס (Torres) הוצף על ידי האוקיינוס בסוף עידן הקרח האחרון.
מבחינה פוליטית מחולק האי לשני חלקים כמעט שווים:
האי, המכונה לעיתים כולו "פפואה", שייך מבחינה גאוגרפית למלנזיה, האזור המערבי של איי האוקיינוס השקט.
האי, לעומת שכנתו אוסטרליה היבשה והשטוחה, ניחן בכמות משקעים רבה יותר ובפעילות געשית פעילה המשפיעה על המבנה הגאולוגי ובפרט קיום הרים. ההר הגבוה ביותר הוא פונצ'אק ג'איה, מתנשא לגובה של 4,884 מטרים.
מבחינת עולם החי יש דמיון רב לחי של אוסטרליה עם חיות כיס כוולבים, קיפודניים וקוסקוסיים ומספר עופות ייחודיים לשניהם כמו עדניים, סוכיים, נבליים וקזואריים.
ויקטור ליאנדרו באז'י
ויקטור ליאנדרו באז'י (בפורטוגלית: Victor Leandro Bagy; נולד ב-21 בינואר 1983) המכונה ויקטור (Victor) הוא כדורגלן עבר בריזלאי ששיחק בעמדת השוער.
גרמיו
ב-18 בדצמבר 2007 הצטרף ויקטור לקבוצת גרמיו בעבור 400,000 ריאל ברזילאי. ב-24 בפברואר 2008 סבל מפציעה ונעדר במשך חודש וחצי. ב-18 ביוני 2010 חתם ויקטור על משחק בקבוצה עד 2015.
אתלטיקו מיניירו
ב-29 ביוני 2012 חתם ויקטור על חוזה בקבוצת אתלטיקו מיניירו למשך חמש שנים בעבור €3,500,000.
בפברואר 2021 הודיע על פרישה ממשחק פעיל.
מלכי וקיסרי האימפריה הרומית הקדושה
רשימת מלכי וקיסרי האימפריה הרומית הקדושה מפרטת את שושלות המלכים והקיסרים ששלטו על השטחים הגרמניים במרכז אירופה בתקופה המתחילה קיסר הגרמני הראשון שנטל לעצמו את התואר קיסר האימפריה הרומית הקדושה ב-936 ועד לקריסת האימפריה הרומית הקדושה בשנת 1806.
השושלת האוטונית (936–1014)
אוטו הראשון היה דוכס סקסוניה וקיסרה הראשון של האימפריה הרומית הקדושה. הוא הוכתר על ידי יוחנן השנים עשר בתמורה לעזרה צבאית שנתן לאפיפיור.
התקופה שבין הקיסרים - האיטררגנום הגדול (1245 - 1273)
אחרי החרם שהטיל האפיפיור אינוקנטיוס הרביעי על פרידריך השני
בית הבסבורג-לורן (1745–1806)
בשנת 1806 התמוטטה האימפריה הרומית הקדושה תחת הלחץ הצבאי שהפעיל נפוליאון מצרפת. משנה זו ועד ליסוד האימפריה הגרמנית (1871) לא היה שליט יחיד על טריטוריה גרמנית מאוחדת.
דירק באוטס
דירק באוטס (לעיתים: דיריק; בהולנדית: Dirk Bouts; נולד בערך ב-1415, הארלם – 6 במאי 1475, לוון) היה צייר הולנדי מוקדם, מראשוני האסכולה ההולנדית.
באוטס למד אצל רוחיר ואן דר ויידן ועבודתו הושפעה הן מוואן דר ויידן והן מיאן ואן אייק. הוא חי ופעל בעיר לוון, לכל המאוחר משנת 1457 ועד מותו בשנת 1475.
הוא נמנה בין הציירים הצפוניים הראשונים שהשתמשו בנקודת מגוז בודדת בציוריהם.
המשכיל בעת ההיא ידום
הַמַּשְׂכִּיל בָּעֵת הַהִיא יִדֹּם הוא ביטוי שמקורו בתנ"ך, בספר עמוס: "לָכֵן, הַמַּשְׂכִּיל בָּעֵת הַהִיא-יִדֹּם, כִּי עֵת רָעָה הִיא" ופירושו: האיש המשכיל, הנבון, יעדיף לשתוק בנסיבות מסוימות.
הביטוי נמצא בשימוש גם אצל פרשני המקרא המסורתיים וגם בעברית המודרנית.
המקור בספר עמוס
בספר עמוס, פרק ה', נושא הנביא קינה על בית ישראל, שאינם הולכים בדרכי ה', מעוותים משפט צדק, תומכים בחזק, אך רומסים ובוזזים את החלש, בזים לדברי הנביא והמוכיח, ושוכחים את גדולתו ועוצמתו של האל. על כן, יעניש אלוהים אותם באופן אישי, כך שלא יוכלו ליהנות מהעושר והרווחה שצברו בדרכים מושחתות. הנביא מסכם קטע זה של הנבואה בביטוי הנדון: "לָכֵן, הַמַּשְׂכִּיל בָּעֵת הַהִיא-יִדֹּם, כִּי עֵת רָעָה הִיא".
סאבה הקדוש
ילדות וצעירות
סאבה הקדוש נולד בשנה 1169 או אולי 1174 בגראדינה, בנחלת הכתר זטה, ייתכן פודגוריצה של ימינו שבמונטנגרו, כבן למשפחת המלוכה נמאניץ'. שמו בלידה היה ראסטקו נמאניץ', כשהשם ראסטקו הוא קיצור של השם רסטיסלב. הוא היה בנם הצעיר של הנסיך הגדול של סרביה, סטפן נמאניה, ושל אנה, הידועה גם כאנטסיה של סרביה. לצד אחיו ווקאן וסטפאן ראסטקו השתייך לדור הראשון של שושלת נמאניץ'. הוא היה יקר במיוחד להוריו מכיוון שהיה בן זקונים שנולד אחרי תקופה שבה לא נולדו להם יותר ילדים. שלושת האחים זכובחצר הסרבית לחינוך טוב, ברוח המסורת הביזנטית הנסיך הוכיח מצעירותו רצינות ונטייה לסגפנות. הוא קיבל בילדותו את התואר נסיך של חום, חבל ארץ שנמצא בין הנהר נרטבה לדוברובניק. הייתה לו חצר משלו, עם אצילים - מגנאטים (בסרבית - velmože) פקידים בכירים ואצילים מובחרים מקומיים. השלטון בחום היווה עבור הנסיך גם בית ספר לניהול מדיני. תאודוסייה ההלילנדרי סיפר שראסטקו ניהל את ענייני האזור במתינות ועדינות, מאיר פניו לכולם, אוהב את העניים כמו את שאר הנתינים, ומכבד מאוד את חיי הנזירות. לא הביע עניין בכבוד, עושר או בכתר המלכות. לפניח נוהל חבל חום על ידי דודו מירוסלב, ששמר לעצמו אחר כך את חבל לים עם ביילו פולייה. כעבור שנתיים, בסתיו 1192 או קצת יותר מאוחר, עזב ראסטקו את חום ופרש להר אתוס. אחרי עזיבתו, לקח מירוסלב בחזרה את השלטון בחום. ייתכן שההחלטה לפרוש בשלה בתוכו אחרי התוועדות לנזירים רבים מההר אתוס שפקדו את החצר הסרבית.
הר אתוס
כאשר ביקר סאבה אצל הקיסר הביזנטי אלקסיוס השלישי אנגלוס בקונסטנטינופול, הוא הזכיר את המצב המוזנח שבו נמצא חילנדר. וביקש מהקיסר רשות כדי שהוא ואביו ישפצו את המנזר הזה ויסנפו אותו לוואטופדי. הקיסר נתן את הסכמתו ושיגר אגרת מיוחדת וכמות ניכרת של זהב לידידו סטפן נמאניה (הנזיר סימאון). סאבה פנה למשרד הראשי (פרוטוס) של ההר אתוס עם בקשה יתמוך במאמציו להפוך את הילנדר למנזר-בית של הנזירים הסרבים. כל מנזרי ההר, פרט לוואטופדי, קיבלו את הרעיון. ביולי 1198 הקיסר אלקסיוס השלישי הוציא צו שבו ביטל החלטה מבעבר ובמקום זאת העניק לסימאון ולסאבה לא רק את חילנדר, אלא גם את המנזרים הנטושים במילאיס כדי שישמשו לבית לנזירים הסרבים בהר אתוס. שיפוצו של חילנדר התחיל במהרה והנסיך הגדול סטפן שלח כספים וציוד נוסף וב-1199ציווה בכתב על הקמת המתחם הסרבי בחילנדר.
סאבה כתב "טיפיקון" (סידור של העבודה הליטורגית) מיוחד עבור חילנדר, לפי ה"טיפיקון" של המנזר "אם האל גומלת החסד" (תאוטוקוס אוורגטיס) בקונסטנטינופול. סאבה הצטיין לא רק כמייסד חילנדר אלא גם כ"קטיטור" - "בונה" מייסד ההרמיטאז' בקארייס שנועד לנזירים שהקדישו את עצמם לבידוד ולתפילה. ב-1199 הוא כתב את ה,"טיפיקון" של קארייס. יחד עם ההרמיטאז' הוא בנה קפלה על שם סבאס הקדוש שלפי שמו נבחר שם הנזירות שלו. אביו נפטר ב-13 בפברואר 1199.ב-1204, אחרי 13 באפריל, הוענק לסאבה את דרגה של "ארכימנדריט".
כשב-1196 החליט המלך נמאניה להוריש את השלטון לסטפאן ולא לבנו הבכור, ווקאן, האחרון התחיל לקשור מזימות נגד המלך המנוח. הוא מצא בן ברית במלך הונגריה, אימרה וביחד איתו גרשו את סטפאן לבולגריה, בעוד ווקאן עלה על כס המלכות. ב-1204 סטפאן חזר עם צבא והדף את ווקאן אל זטה, נחלתו. אחרי סכסוכים באתוס עם הבישופים הלטינים ועם בוניפאס ממונפרא בעקבות מסע הצלב הרביעי, חזר סאבה לסרביה בחורף השנה 1206-1205 או 1207-1206 והביא איתו את גופת אביו אותה העביר למנזר סטודניצה והצליח לפייס בין אחיו היריבים. על ידי גישורו וקץ המאבק על הכתר, הציל סאבה את המדינה ממשבר פוליטי. הוא השלים את תהליך הקנוניזציה של אביו נמאניה - סימאון כקדוש של הכנסייה.
המשך פעילותו במנזר סטודניצה ובהר אתוס
ב-1217 עזב הארכימנדריט סאבה את סטודניצה וחזר להר אתוס. לדעתם של כמה היסטוריונים הייתה בכך תגובת מחאה כלפי פניית אחיו ספטאן לאפיפיור הונוריוס השלישי. סטפאן ביצע באותה תקופה תפנית במדיניותו, כשנשא לאישה אצילה ונציאנית וביקש מהאפיפיור כתר מלכות ותמיכה פוליטית. אחרי הקמת ה"אימפריה הלטינית" ב-1204 השפעת האפיפיור גדלה באזור הבלקן. סטפאן הוכתר על ידי נציג האפיפיור - הלגאט - יכול היה להשתוות לשאר המלכים האירופים ונקרא "המלך המוכתר הראשון " של סרביה. עם זאת אחרי הכתרת סטפאן חידש סאבה את הקשר הטוב איתו. על אף אי הסכמתו לההתקרבות סרביה לרומא, ייתכן שלנסיעתו של סאבה להר אתוס הייתה סיבה נוספת: הוא ביקש להכין את השגת האוטוקפליות של הארכיבישופות הסרבית. הביוגרפים שלו, דומנטיאן ותאודוסיה מספרים שלפני יציאתו לדרך, דאג סאבה למנות איגומן חדש למנזר סטודניצה ולהבטיח המשך חיי המנזר בהתאם לכללים שקבע.
האוטוקפליה וארגון הכנסייה
ב-15 באוגוסט 1219 בחג העלייה לשמיים של אם האל (דורמיציון) סאבה הוסמך על ידי הפטריארך מנואיל הראשון בניקיאה כארכיבישוף הראשון של הכנסייה האוטוקפלית הסרבית. הפטריארך והסינוד שלו מינו את סאבה כארכיבישוף ראשון של "ארצות סרביה והחוף", בתמיכת הקיסר תאודורוס הראשון לסקריס ו"הוד אושרו הפטריארך וכל אספת קונסנטנטינופול" הסמיכו את סאבה לערב שהארכיבישופים הסרבים ימונו על ידי האספות הבישופיות וללא אישור  הפטריארך הלטיני של קונסטנטינופול. בדרך זו הבטיח סאבה את עצמאות הכנסייה המקומית. בימי הביניים הכנסייה היית תומך וגורם חשוב בריבונות המדינה ובזהות הפוליטית והלאומית. בו זמנית לסקריס ומנואל שמחו ללהיווכח שהמדיניות הסרבית פונה באופן מתמיד אל מורשתו של קונסטנטינוס הגדול והביזנטיון יותר מאשר אל רומא.
לקריאה נוספת
John Van Antwerp Fine Jr. The Late Medieval Balkans: A Critical Survey from the Late Twelfth Century to the Ottoman Conquest. Ann Arbor, Michigan: University of Michigan Press 1994 [1987]. ISBN 0472082604. ( (קדושים סרבים)
קרב ענבתא
ב־21 ביוני 1936, במהלך המרד הערבי הגדול, תקפו חמושים ערבים שיירת יהודים מלווה בחיילים בריטים בארץ ישראל ליד ענבתא שבשומרון. שני חיילים בריטים ו-10 או 11 ערבים נהרגו.
סקירה כללית
שיירה של אוטובוסים אזרחיים של אגד מחיפה לתל אביב נסעה בחסות חיילים בריטיים במהלך המרד הערבי הגדול. היא נתקלה במארב כ-1.5 מייל (2.4 ק"מ) מערבית לענבתא, כאשר כ-60 עד 70 לוחמים ערבים – חלק מכנופיה בשליטת איברהים נסאר – תקפו אותם. סמל הנרי סילס נהרג בתחילת הקרב. הלחימה החלה בשעה 11:00 ונמשכה עד רדת הלילה. תגבורת בריטית הגיעה בהמשך מטולכרם. מאמר ב"גרדיאן" תיאר את המארב כ"לחימה החמורה ביותר מאז החלו הפרעות" של המרד הערבי הגדול.
תגובות
הוועד הערבי העליון הפציר בתומכיו להמשיך לאחר הקרב בשביתה הכללית שנמשכה כבר כמה חודשים.
הבריטים הגיבו בשליחת חיילים בריטים למערה אליה נגרר סילס. שם תפסו הבריטים שני חמושים ופוצצו את המערה באמצעות דינמיט.
Lecoy
Lecoy היא מכונית קלה פתוחה אשר הוגדרה כסייקלקאר, מתוצרת The Warren Lambert Engineering Company, (קרוי גם: the Lambert Engineering Co Ltd) הבריטית אשר יוצרה בין השנים 1921–1922.
ואלריוס גראטוס
ואלריוס גראטוס היה נציב יהודה מטעם האימפריה הרומית בין השנים 15 עד 26 לספירה.
Lecoy
מקום מושב היצרן "The Warren Lambert Engineering Company" היה בהארוו, לונדון בלונדון.
מנכ"ל החברה היה ארתור וורן למברט.
ואלריוס גראטוס
גראטוס היה רומאי בן למעמד הפרשים, הוא מונה על ידי טיבריוס בשנת 15 לספירה לנציב יהודה. שלא כמו הנציבים הקודמים כיהן גראטוס בתפקידו במשך תקופה ארוכה כתוצאה ממדיניותו של טיבריוס להאריך את זמן כהונתם של הנציבים בפרובינקיות.
גראטוס הוא הנציב הראשון שיודעים עליו שהתערב באופן פעיל במינוי הכהנים הגדולים, תחילה הורה להפסיק את כהונתו של חנן בן שת ומינה תחתיו את ישמעאל בן פיאבי (הראשון), כעבור זמן קצר הדיח את ישמעאל ומינה תחתיו את אלעזר בן חנן שגם הוא לא החזיק בכהונתו מעל לשנה וגראטוס בחר את יוסף כייפא ככהן גדול. ייתכן שהמינוים וההדחות התכופים נבעו מהצורך למצוא מועמד שיהיה מקובל על המוני העם אבל בה בעת יהיה עושה דברה של רומא.
גראטוס סיים את כהונתו בשנת 26 לספירה והוחלף על ידי פונטיוס פילטוס.
בקדמוניות היהודים נכתב שהקיסר טיבריוס שלח רק שני נציבים ליהודה במהלך כהונתו, גראטוס ופונטיוס פילאטוס. כן כתוב בקדמוניות שגראטוס כיהן במשך 11 שנה ופילאטוס 10 שנים. בהתאם לכך מוסכם על רוב רובם של החוקרים שגראטוס כיהן בשנים 15–26 לספירה. עם זאת, דניאל שוורץ, ועוד קודם לכן רוברט אייזלר, טענו שציון שנות הכהונה של גראטוס ופילאטוס הוא טעות או זיוף וכי גראטוס כיהן עד שנת 19 לספירה בלבד. לטענתו של אייזלר, תיאור תקופת גראטוס בקדמוניות היהודים הוא קצר מאוד וכולל התייחסות למינוי של 4 כהנים גדולים בלבד, כאשר שלושה מהם כיהנו פחות משנה, ועל כן מתקבל הרושם שהוא כיהן 4 שנים בלבד. כן טען אייזלר שהדין וחשבון שמביא אוסביוס על משפטו של ישו מייחס אותו לשנת 21 לספירה בתקופת כהונת פילאטיוס.
יהדות ברהובו-ברגסס בתמונות
יהדות ברהובו-ברגסס בתמונות הוא ספר אלבום לזיכרון והנצחת הקהילה היהודית של העיר ברהובו-ברגסס, אשר נמצאת על גבול אוקראינה והונגריה. את הספר כתב וערך יהושע הלוי, והוא יצא בהוצאת ארגון יוצאי ברהובו-ברגסס והסביבה בשנת 1989.
רקע
מדי שנה נערך בישראל כנס של יוצאי ברהובו-ברגסס. בכנס הניצולים העלו זיכרונות וחוויות מהעיר שלפני המלחמה. בכנס של שנת 1990 חולקו עותקים של הספר "יהדות ברהובו-ברגסס בתמונות" לניצולי העיר ולמשפחותיהם.
על הספר
הוא נכתב בשתי שפות: עברית והונגרית. זאת על מנת שהניצולים שאינם קוראים בעברית יוכלו לקרוא בו. בנוסף מצורפים בספר הסברים באנגלית. הוא נכתב כדי לשמש כאנדרטת זיכרון עבור עיירה יהודית שלמה שנמחקה במלחמת העולם השנייה.
המידע בספר נאסף במשך שנים על ידי ניצולי השואה, מזיכרונות של בני הדור השני לשואה. מצורפות בו תמונות שנמצאו אצל אנשים פרטיים, ומסמכים שונים המעידים על חיי העיר, האווירה וחיי הקהילה היהודית הענפים שהיו לפני המלחמה והשואה. הספר נכתב נערך ומומן על ידי אנשים פרטיים מקהילת יהודי ברהובו-ברגסס, כאמצעי זיכרון של החיים לפני המלחמה וכן להנצחת הנספים. הספר מנציח את כל שמות הנספים מהעיירה, הן בשואה והן במלחמות ישראל.
תוכן הספר מביא מידע ובו מבוא על העיר וההיסטוריה שלה. בספר מובאים פרטים וסיפורים מחיי הקהילה לפני מלחמת העולם השנייה, מלווים בתמונות מחיי הקהילה. הוא מזכיר מוסדות ואישים יהודים חשובים בעיירה. הוא מספר את ראשית התנועות הציוניות שפעלו בה באותה תקופה. מזכיר בתים ועסקים יהודים, וכולל סיפורים משפחתיים בליווי תמונות. כך למשל מוצגים יהודים בבתי הספר, תמונות ותיעוד חיי הקהילה, ספורט, משפחות שחיו בעיירה ומראות העיר לפני המלחמה. כמו כן מציג את השלטון ההונגרי אחרי השואה. מסמכים שונים שנמצאו בעיר אצל אנשים ששרדו את המלחמה. בנוסף מוצגת בספר רשימת קורבנות השואה מהעיר לפי משפחות.
ארסן (עכביש)
ארסן המכונה גם ששן, עכביש חום או עכביש כינור, עקב הדפוס שעל גבו (שם מדעי: Loxosceles) הוא סוג של עכבישאים ממשפחת הארסניים המכיל כמה מהמינים הקטלניים ביותר של עכבישים כיום. הסוג כולל 163 מינים שתפוצתם גלובלית.
הארסן הוא עכביש טווה קורים באורך 7 עד 12 מ"מ לכל היותר והוא בעל שש עיניים (במקום שמונה כמו לשאר העכבישים) וגפי פה ארוכות בעלות ארס עוצמתי הגורם לתופעה לוקסוסקליזם הגורם לנמק, נקרוזה וקריסת איברים עקב מחסור בחמצן. הכשת הארסן היא מהנפוצות והגרועות שבהכשות העכבישים ויכולה להרוג עקב סיבוכים ונזקים לאיברים חשובים כמו הלב והכליות. אורך חייו של הארסן הוא שנה או שנתיים.
העכביש טווה יריעות קורי משי חזקות שבהם הוא תופס טרף והורג אותו בארסו. השימוש להגנה הוא משני ולרוב הוא יתחבא מהאדם אף שעקב גודלו גם ייכנס לבתים ושם עלול להיתקל באנשים.
המין היחיד בסוג החי בישראל הוא ארסן חום.
המנון סנט לוסיה
בנים ובנות של סנט לוסיה הוא ההמנון הלאומי של סנט לוסיה. המילים נכתבו על ידי צ'ארלס ג'סי והלחן על ידי לטון פליקס תומאס. השיר הפך להמנון ב-1967 כאשר המדינה קיבלה משילות עצמית מבריטניה ואושר כהמנון הלאומי הרשמי עם עצמאותה של סנט לוסיה ב-1979.
טאי צ'י וודאנג
טאי ג'י צ'ואן וודאנג היא שיטת טאי ג'י צ'ואן שפותחה בהונג קונג על ידי מורה סיני בשם צֵ'נג טין הוּנג במהלך החצי השני של המאה העשרים. הונג לא הייתמר לפתח סגנון חדש של טאיג'י, אך תלמידיו, ביניהם דודו, הפכו את שיעוריו לשיטה סדורה.
השיטה נקראת על שמם של הרי וודאנג, שם חי לכאורה הדמות האגדית וממציא הטאיג'י, ז'אנְג סאנְפֵנְג, ולכן ישנם סגנונות נוספים של טאיג'י העושים שימוש בשם זה.
מקור השם וודאנג
צ'bd טין-הונג (Cheng Tin-Hong) נתן לסגנון את שמו על שם הרי וודאנג, המקום בו חי גָ'אנְג סָאנְפֶנְג (张三丰, בפין-יין: Zhang Sanfeng) במאה החמש-עשרה. השם נועד לציין את מעמדו של ז'אנג סאנפנג כמייסד הטאי צי צואן. בהמשך, דן דוקרטי נתן לשיטה את השם "טאי ג'י ג'ואן פרקטי- בין לאומי" ואפשר להיתקל גם בשם הזה לעיתים קרובות. הביטוי "פרקטי" נוסף לשם על ידי עיתונאים סיניים עוד לפני שדוקרטי יבא את השיטה למערב.
תרגול השיטה
בניגוד לתדמית המקובלת היום, של טאי צ'י צ'ואן כתרגול מדיטטיבי ושיקומי, סגנון וודנג מדגיש את האכויות הקרביות של הטאי ג'י. בסגנון וודנג אין דירוג, בחינות או מדים. האמנות נלמדת על ידי חיקוי וחזרות ממושכות.
אמנים ראויים לציון
צ'ן טין הונג נולד ב-1930 בכפר סאן שיאנג. התחיל ללמוד טאי צ'י צ'ואן אצל דודו צ'ן ווינג-קוונג (Cheng Wing-kwong), והמשיך את לימודיו אצל צ'י מין-שואן (Qi Min-xuan). ב-1950 הפך צ'ן טין-הונג מורה לטאי צ'י בהונג קונג. מורים מפורסמים רבים פעלו בהונג קונג באותה תקופה, והתחרות הייתה קשה למדי. צ'ן טין-הונג אימן לוחמים ב-full contact, שהצליחו לעיתים קרובות להביס את יריביהם, אנשי אמנויות הלחימה הקשות, ובעיקר הקונג-פו לסוגיו. הוא אימן מורים לטאי צ'י צ'ואן, שהכשירו מורים נוספים בעצמם. בצעירותו נודע צ'ן טין-הונג בכינוי "שומר הראש של הטאי צ'י", כי היה מתייצב לעזרת תלמידי הטאי צ'י בנשק או בידיים ריקות בכל מקום ובכל שעה. צ'ן טין הונג השאיר אחריו ארבעה ספרים על טאי צ'י צ'ואן. הוא נפטר ממחלה ב-2005.
דן דוקרטי (Dan Docherty) נולד בגלאזגו שבסקוטלנד ב-1954. סיים תואר ראשון בלימודי משפטים ב-1974. ב-1975-1984 שירת כמפקח בכוחות משטרת הונג-קונג. הוא התאמן בטאי צי צואן תחת הנחייתו של צ'ן טין-הונג החל מ-1975. ייצג את הונג-קונג בהיאבקות full-contact, וזכה בתחרויות שונות. סיים לימודי סינית ב- Ealing College בלונדון ב-1985. חי בלונדון, מלמד ברחבי אירופה וכותב על טאי צ'י צ'ואן.
דב ויסברגר נולד ב-1947, בישראל. לאחר שירות צבאי ממושך, החל בגיל 40 ללמוד טאי צי צואן. התחיל את לימודיו בטייפה (טאיוואן), והמשיך בהונג-קונג בבית ספרו של צ'ן טין-הונג, אצל טונג צ'י-קין (Tong Chi-kin), אחיו של דן דוקרטי לקונג פו. מאז 1987 הוא תלמידו של דן דוקרטי. מלמד קורס טאי צ'י במסלול הכשרת מורים ל טאי צ'י במכללת וינגייט ובמסגרות נוספות.
חגיגות הזמר העברי בערד
חגיגות הזמר העברי בערד הן פסטיבל מוזיקה בעיר ערד. החגיגות הפכו למסורת, המהווה מוקד משיכה לעשרות אלפי אנשים הפוקדים אותן.
השנים הראשונות
הפסטיבל הראשון התקיים בחג סוכות ספטמבר 1982, ביוזמת זכריה לירז וראש המועצה אברהם בייגה שוחט, בסיוע האגף לתרבות ולאמנות במשרד החינוך, המועצה המקומית ערד, מועצת פועלי ערד, עמותת אמנות לעם והמתנ"ס המקומי. הפסטיבל הראשון היה צנוע ונמשך יומיים בלבד, השתתפו בו 150 זמרים ונגני רחוב ו-30 חבורות זמר. בסיום הפסטיבל הוענקו פרסי הוקרה לוותקי הזמר העברי: טובה פירון, ג'טה לוקה, אסתר גמליאלית, נעמי צורי, דורותיאה ליביו, אלכסנדר יהלומי ושמואל גוגול. המנהל האמנותי הראשון היה נחום היימן. בעקבות הצלחת הפסטיבל הוחלט להופך אותו לאירוע שנתי. מאז הפך במשך השנים לאירוע תרבות מרכזי בתחום הזמר העברי.
הפסטיבל השני נערך ב-13 ו-14 באוגוסט 1984, בהשתתפות קהל של כמה עשרות אלפים, ולראשונה נערך מופע של מוזיקת רוק בבריכת השחיה של העיר עם שלום חנוך. תקציב הפסטיבל היה 75 אלף דולר. במופע הנעילה, נעשה מעין ניסיון לחדש את מסורת פסטיבל הזמר ללא תחרות, הושמעו בו 12 שירים חדשים וישנים. שבין מבצעי השירים היו שלום חנוך, ריקי גל, שרי, חני ליבנה, ונתן כהן.
הפסטיבל השלישי נערך ב-5 ו-6 באוגוסט 1985, במופע המרכזי באצטדיון העירוני הופיעה חוה אלברשטיין והפרברים. במסגרת מופעי הרוק בבריכת השחיה עלה המופע "קולות שלובים" בו השתתפו שלמה גרוניך, יהודית רביץ, אלון אולארצ'יק, יצחק קלפטר, גידי גוב, אריאל זילבר ושם-טוב לוי. בנוסף הופיעו מיקי גבריאלוב, קורין אלאל ולהקות צעירות. להקת הברירה הטבעית העלתה מופע במאהל בדואי. הכניסה לכל המופעים הייתה בחינם, למעט המופע "קולות שלובים".
הפסטיבל הרביעי נערך ב-4 ו-5 באוגוסט 1986, השתתפו בו 3,500 אמנים במופעי זמר, מחול ותיאטרון. בסל הכל נערכו 151 מופעים ואירועים שונים ב-18 מוקדים בעיר. תקציב הפסטיבל היה 120 אלף דולר.
הפסטיבל החמישי נערך במשך שלושה ימים (20–22 ביולי 1987), במסגרתו אמורה הייתה להיערך תחרות פסטיבל הזמר הישראלי 1987, באולם אורון, בהנחיית נעמי שמר. אך התחרות בוטלה עקב שביתה ברשות השידור, שהפיקה את האירוע ואמורה הייתה לשדר אותו בשידור ישיר. לאחר השביתה נקבע מועד חדש לתחרות, ה-9 בספטמבר. מופע הרוק שווק בנפרד תחת הכותרת "רוק רטוב", פסטיבל רוק שנמשך 48 שעות. ביום הראשון הופיעו טובה גרטנר עם שירי אלבום הבכורה שלה "קת תום", אהוד בנאי ולהקת הפליטים (מספר חודשים לפני שהוציאו את אלבום הבכורה שלהם), הזמר אדם ולהקת משינה. ביום השני של "רוק רטוב" הופיעו קורין אלאל עם שירים מאלבומה "פירות אסורים" (שיצאה לאור בסוף 1986), אריאל זילבר ויהודית רביץ במופע "באה מאהבה".
שנות השיא של הפסטיבל
בפסטיבל השביעי, הפכו חגיגות הזמר לאירוע שעיקרו פסטיבל רוק. אלפי בני נוער הגיעו לערד וישנו בשקי שינה ברחבי העיר. יהודה פוליקר חזר להופיע לרגלי המצדה, במופע משותף עם גידי גוב, שלמחרת הופיע במצדה דני רובס. בבריכה של ערד היו שני ערבי "רוק רטוב", הראשון של יהודית רביץ וקורין אלאל, ובשני הופיעו רמי פורטיס, החברים של נטאשה, נוער שוליים וליליה. באצטדיון ערד נערך מופעה הצדעה לאהוד מנור, "ואם השיר הזה נשמע לכם מוכר", בו השתתפו, בין השאר, מתי כספי, אילנית, חנן יובל, רבקה זוהר, להקת נוער שוליים, נורית הירש וגידי גוב, שגם הנחה.
בפסטיבל התשיעי, ביולי 1991, הגיע מספר המבקרים לפסטיבל לכ-250,000, השתתפו בו כשלושת אלפים אמנים ואנשי צוות והפקה, ונערכו כ-320 מופעים. הפופולריות הרבה שצבר הפסטיבל גם הביאה להקפצת הדרישות הכספיות של האמנים המשתתפים. המנהל האמנותי באותן השנים היה יאיר שרגאי. המופע המרכזי בשנה זו היה ערב הצדעה לנעמי שמר. בערב נטלו חלק, בין השאר, שולי נתן, מרגלית צנעני, מיקי קם, גבי ברלין, שרה׳לה שרון ועוד. במצדה הופיעו שלמה גרוניך ושלמה יידוב במופע משותף, במופע המרכזי באצטדיון הכדורגל כיכבו, להקת נושאי המגבעת, בעקבות צאת אלבומה "מי רצח את אגנתה פאלסקוג" וגידי גוב בעקבות יציאת אלבום רב-המכר שלו "אין עוד יום".